Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja Neuvoston asetukseksi elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä Komission ehdotusta muuttava EY:n perustamissopimuksen 250 (2) artiklan nojalla /* KOM/2008/0605 lopull. - COD 2006/0143 */





[pic] | EUROOPAN YHTEISÖJEN KOMISSIO | Bryssel 16.10.2008 KOM(2008) 605 lopullinen 2006/0143 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2006/0143 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komission on annettava lausunto Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista tarkistuksista. 2. Tausta Ehdotus toimitettiin Euroopan parlamentille ja neuvostolle (asiakirja KOM(2006)0423 lopullinen – 2006/0143(COD)): | 28. heinäkuuta 2006 | Euroopan talous- ja sosiaalikomitea antoi lausuntonsa: | 25. huhtikuuta 2007 | Euroopan parlamentti antoi lausuntonsa ensimmäisessä käsittelyssä: | 10. heinäkuuta 2007 | Muutettu ehdotus toimitettiin: Poliittinen yhteisymmärrys saavutettiin: | 24. lokakuuta 2007 17. joulukuuta 2007 | Yhteinen kanta vahvistettiin: | 10. maaliskuuta 2008 | Euroopan parlamentti antoi lausuntonsa toisessa käsittelyssä: | 8. heinäkuuta 2008 | 3. Ehdotuksen tavoite Osana yhteisön lainsäädännön parantamista ”pellolta pöytään” -periaatteen pohjalta komissio ilmoitti elintarvikkeiden turvallisuutta käsittelevässä valkoisessa kirjassa aikovansa päivittää ja täydentää elintarvikelisäaineiden ja -aromien alalla voimassaolevaa lainsäädäntöä sekä antaa elintarvike-entsyymejä koskevia erityissäännöksiä. Tämän ehdotuksen tarkoituksena on varmistaa sisämarkkinoiden moitteeton toiminta huolehtien samalla ihmisten terveyden suojelun korkeasta tasosta elintarvikelisäaineiden, elintarvike-entsyymien ja elintarvikearomien alalla. Tavoitteeseen pääsemiseksi ehdotuksessa perustetaan yhtenäinen, keskitetty, tehokas ja avoin hyväksymismenettely, joka perustuu Euroopan elintarviketurvallisuusviranomaisen suorittamaan riskinarviointiin sekä riskien hallintaan, johon komissio osallistuu sääntelykomiteamenettelyn kautta (komiteamenettely). Ehdotuksessa komissiolle annetaan tehtäväksi elintarviketurvallisuusviranomaisen suorittamien tieteellisten arviointien perusteella laatia asiaankuuluvien aineiden jokaisen luokan osalta yhteisön yleinen luettelo ja ylläpitää ja päivittää sitä. Aineen sisällyttäminen tällaiseen luetteloon merkitsee kaikille yhteisön toimijoille annettua yleistä hyväksyntää aineen käyttöön. 4. Komission lausunto Euroopan parlamentin ehdottamista tarkistuksista Euroopan parlamentti äänesti toisessa käsittelyssä konsolidoidusta tekstistä, joka sisältää erinäisiä tarkistuksia yhteisen kannan tekstiin. Teksti on tulosta neuvoston, Euroopan parlamentin ja komission neuvotteluista. Kaikki tarkistukset ovat enimmäkseen teknisluonteisia ja ne noudattavat ja vahvistavat alkuperäisen ehdotuksen pääperiaatteita eli menettelyn avoimuutta ja elintarvikelainsäädännön ympäristönäkökohtia. Merkittävin tarkistus on johdanto-osaan lisätty selventävä kappale, jonka mukaan tulevaisuudessa yhtenäisestä hyväksymismenettelystä voidaan poiketa alakohtaisessa lainsäädännössä tekemällä tietyin edellytyksin mahdolliseksi aineen hyväksyminen siten, että hakija on etusijalla. Eräällä toisella tarkistuksella pidennetään kuudesta kuukaudesta yhdeksään kuukauteen aikaa, jonka kuluessa elintarviketurvallisuusviranomaisen on arvioitava aineen turvallisuus. Komissio hyväksyy kaikki Euroopan parlamentin tekemät tarkistukset. Euroopan parlamentin toisessa käsittelyssä saavuttama tulos on erittäin tyydyttävä. 5. Päätelmät Komissio muuttaa ehdotustaan EY:n perustamissopimuksen 250 artiklan 2 kohdan nojalla edellä esitetyllä tavalla.